ToekomsVenster: Die nood van die armes en behoeftiges gaan nie by hom verby niehttps://rak2.spens.co.za/radio/2016/312.mp3 Argieffoto. Psalm 72:1 – “Leer tog die koning, o God, om te regeer volgens u wil, leer die koning om die reg te handhaaf soos U dit wil.” Ai, van bedenklike leierskap wat mank gaan aan integriteit en ŉ sterk morele onderbou het ons genoeg in hierdie wêreld. Leiers vorder gewoonlik van ŉ nederige begin na ŉ posisie van beheer en magsvertoon. Van die aanvanklike beloftes om die mense wat die leier daar geplaas het met oorgawe te dien, kom dikwels niks. Die geneigdheid om te manipuleer en vir eie gewin op te tree kry dikwels die oorhand. Die koning van Psalm 72 het ŉ ander gesindheid. Die koning spreek die begeerte uit om verdruktes en armes te ondersteun en die verdrukkers self by te kom. Die nood van die armes en behoeftiges gaan nie by hom verby nie. Ongelukkig kry ŉ mens nie baie van daardie soort leierskap in ons wêreld nie. God, die Koning van sy koninkryk regeer totaal anders.